покой от вида Vitis, отглеждани през част от техния живот в посочената демаркационна област
 Придвижване от демаркационните области и от съответните заразени зони към буферните зони на растения във вегетативен покой от вида Vitis, предназначени за засаждане, различни от семена, които през част от техния живот са били отглеждани в посочената демаркационна област и включени в списъка на посочените растения за тази демаркационна област, може да бъде разрешено само ако са изпълнени всички посочени по-долу условия:
 а)растенията са били отглеждани в обект, който принадлежи на оператор, вписан в регистъра на професионалните оператори съгласно член 65 от Регламент (ЕС) 2016/2031;
 б)колкото е възможно по-близо от практическа гледна точка до момента на придвижване растенията са били подложени на подходяща термотерапия в съоръжение за обработка, разрешено за тази цел и върху което е упражняван надзор от компетентния орган, при която термотерапия растенията във вегетационен покой са били потопени за 45 минути във вода, загрята до 50 °C.
 Член 23
 Придвижване в рамките на заразените зони и в рамките на буферните зони и от буферните зони в техните съответни заразени зони на посочените растения, отглеждани през част от техния живот в демаркационна област
 Придвижването в рамките на заразените зони и в рамките на буферните зони и от буферните зони в техните съответни заразени зони на посочените растения, отглеждани поне през част от техния живот в демаркационна област, може да бъде разрешено само ако са изпълнени всички посочени по-долу условия:
 а)посочените растения са били отглеждани в обект, който принадлежи на оператор, вписан в регистъра на професионалните оператори съгласно член 65 от Регламент (ЕС) 2016/2031;
 б)обектът е подлаган на годишно вземане и изследване на проби от компетентния орган за присъствието на посочения вредител, като е взета под внимание информацията, посочена в информационния картон на Органа за наблюдение на вредителите относно Xylella fastidiosa;
 в)резултатите от годишната проверка и от изследването на представителна проба потвърждават липсата на посочения вредител;
 г)посочените растения са подложени на фитосанитарни третирания срещу популацията на векторите на всички стадии от жизнения им цикъл в подходящи моменти от годината, с цел да се поддържат свободни от вектори на посочения вредител. Тези третирания включват, ако е целесъобразно, ефикасни химични, биологични или механични методи, като се вземат предвид местните условия;
 д)професионалните оператори изискват от лицето, което получава тези растения, да подпише декларация, че растенията няма да бъдат премествани извън посочените зони.
 Член 24
 Разрешение за производствен обект
 1.Компетентният орган може да разреши даден производствен обект за целите на членове 19 и 21 само ако той отговаря на всички условия, посочени по-долу:
 а)производственият обект е вписан в регистъра съгласно член 65 от Регламент (ЕС) 2016/2031;
 б)производственият обект е разрешен от компетентния орган като обект, който е физически защитен срещу посочения вредител и неговите вектори;
 в)производственият обект ежегодно е бил подлаган на поне две проверки от компетентния орган, извършени в най-подходящите моменти.
 2.Ако по време на годишни проверки компетентните органи открият присъствие на посочения вредител или нарушение на физическата защита, посочена в параграф 1, буква б), те незабавно отменят разрешението на този обект и временно спират придвижването на посочените